Фърги (певица)
Стейси Ан Фъргюсън (), по-известна като Фърги, е вокалистка на групата Блек Айд Пийс. Включва се в групата през 2003 г. на мястото на Ким Хил. Има две награди „Грами“.

Биография

Ранна кариера 
Фъргюсън започва кариерата си през 1983 г., като озвучава Сали Браун в Пийнътс. Малко след това, 8-годишна, взима участие в телевизионната програма „Kids Incorporated“. През 1986 г. се появява в комедията „Чудовище в тоалетната“. През 1989 г. решава да остави за малко кариерата си и да живее като нормално дете. През 1993 г. завършва гимназия Глен А. Уилсън в Калифорния.

Wild Orchid и наркотиците 
През 1997 г. Стейси се включва в женската група Wild Orchid (Дива орхидея). Фърги се обединява със Стефани Ридел, която е била с нея в „Kids Incorporated“. През 1999 г. ги показват в съботно шоу по FOX Family Channel. Първия си албум групата пуска през 1997 г., поддържана от RCA, вторият албум излиза на следващата година и се казва „Oxygen“. Те стават популярни, когато техният хит „Declaration“ е пуснат в епизод на филма „Beverly Hills 90210“. През 2001 г. групата е готова да запише трети албум, но звукозаписната компания отказва да подпише договор. Групата престава да съществува и Фърги преживява огромна емоционална криза. Тя обявява публично, че е употребявала екстази и метамфетамин. Теглото ѝ пада до 41 кг и заболява от анорексия. Успява да се излекува. След като се отказва от наркотиците, Фърги си прави пиърсинга на веждата.

The Black Eyed Peas 
Посещава много нощни клубове в Лос Анджелис. Именно там се запознава с will.i.am от Black Eyed Peas. Срещат се няколко пъти и скоро тя е поканена в студиото, за да запишат пробна песен. Те записват пет съвместни песни и канят Фърги при тях за постоянно. Членовете я одобряват, след като Ким Хил напуска през 2000 г. Заедно с новата група записва няколко песни, почти всички от които стават световни хитове.

Самостоятелна кариера 

Тъй като Black Eyed Peas имат огромен успех, Фърги с помощта на останалите от групата записва един самостоятелен албум, но тя е все още част от Black Eyed Peas. Някои от песните, като „London Bridge“ и „Fergalicious“, са на върха в музикалните класации. Всъщност албумът е продукт на Black Eyed Peas. И за разлика от други групи, в които, ако някой започне самостоятелна кариера, групата се разделя, те остават заедно.

Личен живот 
Фъргюсън започва да се среща с актьора Джош Дъмел от септември 2004 г., след като тя и „Блек Айд Пийс“ участват в епизод на „Лас Вегас“. Фъргюсън и Дъмел се сгодяват през декември 2007 г., а на 10 януари 2009 г. се женят. През август 2013 г. се ражда детето им – Аксел Джак Дъмел.

През май 2009 г. Фъргюсън признава, че е бисексуална пред английския таблоиден всекидневник „Сън“.

Дискография

Студийни албуми 
 The Dutchess (2006)
 Double Dutchess (2017)

Сингли 
 London Bridge (2006)
 Fergalicious (2006)
 Glamorous (2007)
 Big Girls Don't Cry (2007)
 Clumsy (2007)
 Big Girls Don't Cry (Personal) (2007)
 Pick It Up (2007)
 Here I Come (2008)
 Finally (2008)
 Labels or Love (2008)
 A Little Party Never Killed Nobody (All We Got) (2013)
 L.A. Love (La La) (2014)
 M.I.L.F. $ (2016)
 Life Goes On (2016)
 You Already Know (2017)
 A Little Work (2017)

Видеоклипове

Турнета 
 Verizon VIP Tour (2007)
 Seeing Double Tour (2017)

Източници

Външни препратки 
  Официален уебсайт на Фърги
  Официален уебсайт на Black Eyed Peas
  StageStars: Фърги 
  

Американски хип-хоп музиканти
Американски певици
Американски поп певци
Американски актриси
Носители на награда „Грами“
Деца актьори
ЛГБТ актьори и актриси
ЛГБТ музиканти
ЛГБТ християни
Бисексуални
Родени в Калифорния